ทิสโก้ส่ง “กองตราสารหนี้เกาหลี 8” บุกตลาดอีกรอบ
บลจ.ทิสโก้ คว้าจังหวะหุ้นไทยยังผันผวน ส่ง &#8220;กองตราสารหนี้เกาหลี 8&#8220; บุกตลาดอีกรอบ เอาใจนักลงทุนที่ชอบเสี่ยงน้อย แต่ผลตอบแทนสูง
3 มี.ค. 2553

บลจ.ทิสโก้ คว้าจังหวะหุ้นไทยยังผันผวน ส่ง “กองตราสารหนี้เกาหลี 8“ บุกตลาดอีกรอบ เอาใจนักลงทุนที่ชอบเสี่ยงน้อย แต่ผลตอบแทนสูง
นายธีรนาถ รุจิเมธาภาส  กรรมการผู้จัดการ บริษัทหลักทรัพย์จัดการกองทุน ทิสโก้ จำกัด (Mr. Theeranat Rujimethapass, Managing Director of TISCO Asset Management Co.,Ltd.)  เปิดเผยว่า  ทาง บลจ.ทิสโก้ เตรียมเปิดจำหน่าย “กองทุนเปิด ทิสโก้ตราสารหนี้ภาครัฐเกาหลี 8 (TISCO Korea Fixed Income Fund #8 : TISCOKF8 )”  เพื่อเป็นการเพิ่มทางเลือกในการลงทุนช่วงที่ตลาดหุ้นในประเทศยังคงมีความผันผวน และต้องการกระจายการลงทุนไปยังตราสารหนี้ต่างประเทศ ที่มีความเสี่ยงอยู่ในระดับต่ำ  และต้องการโอกาสได้รับผลตอบแทนที่สูงกว่าการลงทุนตราสารหนี้และดอกเบี้ยเงินฝากในประเทศ    
โดย “กองทุนเปิด ทิสโก้ ตราสารหนี้ภาครัฐเกาหลี 8”    เป็นกองทุนที่เน้นลงทุนในพันธบัตรรัฐบาลหรือหน่วยงานภาครัฐของประเทศเกาหลีใต้ โดยเฉลี่ยในรอบปีบัญชีไม่ต่ำกว่าร้อยละ 80 ของมูลค่าทรัพย์สินสุทธิของกองทุน จุดเด่นอยู่ที่มีการป้องกันความเสี่ยงจากอัตราแลกเปลี่ยนเต็มจำนวนซึ่งน่าจะช่วยเพิ่มความมั่นใจของผู้ลงทุน  และมีโอกาสรับผลตอบแทนสูงกว่าดอกเบี้ยเงินฝากในประเทศ โดยผลตอบแทนไม่ต้องเสียภาษีเงินได้บุคคลธรรมดา  มีอายุโครงการประมาณ 1  ปี 11 เดือน     มูลค่าโครงการ 1,000 ล้านบาท จองซื้อขั้นต่ำ  20,000 บาท โดยจะเปิดขายครั้งแรก (ไอพีโอ) ในระหว่างวันที่ 4 -10  มีนาคม 2553 นี้  ที่ธนาคารทิสโก้ทุกสาขา
“สาเหตุที่เราเลือกเปิดขายในช่วงเวลานี้เนื่องจากภาวะหุ้นในตลาดยังค่อนข้างจะมีความผันผวน ซึ่งนักลงทุนที่รับความเสี่ยงได้น้อย อาจกำลังมองหาทางเลือกในการกระจายการลงทุนที่มีความเสี่ยงต่ำ  ประกอบกับเศรษฐกิจของเกาหลีใต้ที่เริ่มมีสัญญาณดีขึ้นยังจะส่งผลต่ออัตราผลตอบแทนที่น่าจะดีขึ้นตามไปด้วย และแม้ว่าในช่วงปลายปีนี้ จะมีหลายฝ่ายมองว่าอัตราดอกเบี้ยเงินฝากจะเป็นช่วงขาขึ้น แต่ด้วยอัตราการปรับขึ้นนั้นจะเป็นแบบค่อยเป็นค่อยไปในอัตราที่ไม่สูงนัก ทำให้เมื่อเปรียบเทียบแล้วการลงทุนในกองทุนเปิดตราสารหนี้ภาครัฐเกาหลีจึงยังมีความน่าสนใจ และเป็นโอกาสเหมาะที่จะเข้าไปลงทุน อีกทั้งการเปิดขายกองทุนเปิด ทิสโก้ ตราสารหนี้ภาครัฐเกาหลี ในช่วงที่ผ่านมาได้รับการตอบรับค่อนข้างดีและยังเป็นที่สนใจของนักลงทุนอย่างต่อเนื่อง”
อนึ่ง  “กองทุนเปิด ทิสโก้ ตราสารหนี้ภาครัฐเกาหลี 8” เปิดขายครั้งแรกระหว่างวันที่ 4-10 มีนาคม 2553 นี้ โดยผู้สนใจสามารถสอบถามข้อมูลเพิ่มเติมได้ที่ ธนาคารทิสโก้ทุกสาขา หรือที่ TISCO Contact Center โทร 02 633 6000 กด 4